సోమాలియా భూమధ్యరేఖకు సమీపంలో ఉండటం వలన దాని వాతావరణంలో చాలా కాలానుగుణ వైవిధ్యం లేదు. కాలానుగుణ రుతుపవన గాలులు, క్రమరహిత వర్షపాతంతో సంవరం పొడవునా అధిక ఉష్ణోగ్రతలు వ్యాప్తి చెందుతాయి. సగటు రోజువారీ గరిష్ట ఉష్ణోగ్రతలు 30 - 40 ° సెం (86 నుండి 104 ° ఫా) వరకు ఉంటుంది. తూర్పు సముద్ర తీరం వెంట ఉన్నత పర్వతప్రాంతాలలో మినహా ఒక చల్లని సముద్రతీర వాతావరణ ప్రభావాలు ఉంటాయి. ఉదాహరణకు మొగడిషులో సగటు మధ్యాహ్నం ఉష్ణోగ్రత అత్యధికంగా 28 - 32 ° సెం (82 - 90 ° F) వరకు ఉంటుంది. ప్రపంచంలో అత్యధిక సగటు వార్షిక ఉష్ణోగ్రతలలో కొన్ని నమోదు చేయబడ్డాయి; వాయువ్య తీరంలోని బెర్బెరా మధ్యాహ్నం ఉష్ణోగ్రత అధికంగా ఉంటుంది. ఇది జూన్ నుండి సెప్టెంబరు వరకు 38 ° సెం(100 ° ఫా) కంటే అధికం ఉంటుంది. దేశీయంగా రోజువారీ కనిష్ట ఉష్ణోగ్రతలు సాధారణంగా 15 నుంచి 30 ° సెం (59 నుండి 86 ° ఫా) వరకు ఉంటాయి. జూలైలో ఉష్ణోగ్రతలు కొన్నిసార్లు జూలైలో 45 డిగ్రీల సెల్సియసు (113 ° ఫా) కు చేరుకుంటాయి. ఉత్తర సోమాలియాలో డిసెంబరులో పర్వత ప్రాంతాలలో గడ్డకట్టే వాతావరణం ఉంటుంది. ఈ ప్రాంతంలో ఆర్ద్రత రాత్రి మధ్య నుండి మధ్యాహ్నం వరకు 40% నుండి రాత్రికి 85% వరకు ఉంటుంది. ఈ అక్షాంశంలో ఉన్న ఇతర దేశాల శీతోష్ణస్థితులా ఉండక సోమాలియాలోని పరిస్థితులు ఈశాన్య, మధ్య ప్రదేశాలలో శుష్క వాతావరణం, వాయవ్య, దక్షిణాన అర్ధత ఉంటుంది. ఈశాన్య ప్రాంతంలో వార్షిక వర్షపాతం 100 మి.మీ (4 అం) కంటే తక్కువగా ఉంటుంది; కేంద్ర పీఠభూములలో ఇది 200 నుండి 300 మిమీ (8 నుండి 12 అం) వరకు ఉంటుంది. అయితే దేశం వాయువ్య, నైరుతీ భాగాలలో సంవత్సరానికి 510 నుండి 610 మి.మీ (20 నుండి 24 అం) సగటు వర్షపాతం ఉంటుంది. తీర ప్రాంతాలు సంవత్సరం పొడవునా వేడిగా, తేమగా ఉన్నప్పటికీ లోతట్టు ప్రాంతాలలో సాధారణంగా పొడి, వేడిగా ఉంటుంది.
ఇక్కడ నాలుగు ప్రధాన సీజన్లు ఉన్నాయి. వీటిలో మతసంబంధ, వ్యవసాయ జీవితం సంబంధితమై ఉంటుంది. ఇవి వాయు నమూనాలలో మార్పుల ద్వారా నిర్దేశించబడతాయి. డిసెంబరు నుండి మార్చి వరకు సంవత్సరం పొడవునా కఠినమైన పొడి సీజను (జిలాలు) ఉంటుంది. ప్రధాన వర్షకాల కాలం (గు) ఏప్రిలు నుండి జూన్ వరకు ఉంటుంది. ఈ కాలము నైరుతి రుతుపవనాలుగా వర్గీకరించబడుతుంది. ఇది పచ్చిక బయళ్ళను, ముఖ్యంగా కేంద్ర పీఠభూమిని చైతన్యవంతం చేస్తుంది. ఎడారిని అటవీ వృక్షమయంగా మారుస్తుంది. జూలై నుండి సెప్టెంబరు వరకు రెండవ పొడి సీజను, క్సాగా ("హగా" అని ఉచ్ఛరిస్తారు). అతి తక్కువ వర్షపు సీజను అయిన డేరు అక్టోబరు నుండి డిసెంబరు వరకు ఉంటుంది. రెండు వర్షాలు (అక్టోబరు-నవంబరు - మార్చి-మే) మధ్య ఉండే (టాంగమ్బిలి) కాలాలు వేడిగా, తేమగా ఉంటాయి.

సంకీర్ణ ప్రభుత్వం
భాషలు
వాతావరణం
ఇస్లాం పుట్టుక